CELEX: 32015D1345
Language: et
Date: 2015-07-31 00:00:00
Title: Komisjoni rakendusotsus (EL) 2015/1345, 31. juuli 2015, lasteriiete nööre ja paelu, kandehälle ja nende tugialuseid, turvabarjääre ja koduseks kasutamiseks ette nähtud mähkimislaudu käsitlevate standardite viidete avaldamise kohta Euroopa Liidu Teatajas Euroopa Parlamendi ja nõukogu direktiivi 2001/95/EÜ kohaselt (EMPs kohaldatav tekst)

4.8.2015   
            
            
               ET
            
            
               Euroopa Liidu Teataja
            
            
               L 207/73
            
         KOMISJONI RAKENDUSOTSUS (EL) 2015/1345,
   31. juuli 2015,
   lasteriiete nööre ja paelu, kandehälle ja nende tugialuseid, turvabarjääre ja koduseks kasutamiseks ette nähtud mähkimislaudu käsitlevate standardite viidete avaldamise kohta Euroopa Liidu Teatajas Euroopa Parlamendi ja nõukogu direktiivi 2001/95/EÜ kohaselt
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artikli 4 lõike 2 esimest lõiku,
   ning arvestades järgmist:
   
               (1)
            
            
               Direktiivi 2001/95/EÜ artikli 3 lõike 1 kohaselt võivad tootjad turule lasta ainult ohutuid tooteid.
            
         
               (2)
            
            
               Direktiivi 2001/95/EÜ artikli 3 lõike 2 teise lõigu kohaselt tuleb toode lugeda asjakohaste riiklike standarditega reguleeritavate ohtude ja ohukategooriate osas ohutuks, kui ta vastab vabatahtlikele siseriiklikele standarditele, millega on üle võetud Euroopa standardid, mille viitenumbrid on komisjon avaldanud Euroopa Liidu Teatajas vastavalt kõnealuse direktiivi artiklile 4.
            
         
               (3)
            
            
               Direktiivi 2001/95/EÜ artikli 4 lõike 1 kohaselt töötavad Euroopa standardiorganisatsioonid Euroopa standardeid välja komisjoni antud volituste alusel.
            
         
               (4)
            
            
               Direktiivi 2001/95/EÜ artikli 4 lõike 2 kohaselt peab komisjon nende standardite viited avaldama.
            
         
               (5)
            
            
               27. novembril 2000. aastal andis komisjon Euroopa Standardikomiteele volituse M/309 töötada välja Euroopa ohutusnõuded seoses kägistus-, vigastus- ja kinnijäämisohuga, mida võivad põhjustada lasteriietele kinnitatud nöörid ja paelad.
            
         
               (6)
            
            
               Euroopa Standardikomitee võttis komisjoni volituse alusel vastu standardi EN 14682:2014 „Lasteriiete ohutus. Nöörid ja paelad lasteriietel. Spetsifikatsioonid”, millega asendatakse standard EN 14682:2007. Standard EN 14682:2014 vastab volitusele M/309 ja direktiivis 2001/95/EÜ sätestatud üldisele ohutusnõudele. Selle standardi viide tuleks seepärast avaldada Euroopa Liidu Teatajas, asendades sellega viite standardile EN 14682:2007.
            
         
               (7)
            
            
               16. detsembril 1997 andis komisjon Euroopa Standardikomiteele ja Euroopa Elektrotehnika Standardikomiteele (Cenelec) volituse M/264 lapsehooldustarvetega seotud tarbijaohutuse valdkonnas.
            
         
               (8)
            
            
               Euroopa Standardikomitee võttis komisjoni volituse alusel vastu standardi EN 1466:2014 „Lastele kasutamiseks ja laste hooldamiseks mõeldud tooted. Kandehällid ja tugialused. Ohutusnõuded ja katsemeetodid”, millega asendatakse standard EN 1466:2004. Standard EN 1466:2014 vastab volitusele M/264 ja direktiivis 2001/95/EÜ sätestatud üldisele ohutusnõudele. Selle standardi viide tuleks seepärast avaldada Euroopa Liidu Teatajas, asendades sellega viite standardile EN 1466:2004.
            
         
               (9)
            
            
               Euroopa Standardikomitee võttis volituse M/264 alusel vastu ka standardi EN 1930:2011 „Lastele kasutamiseks ja laste hooldamiseks mõeldud tooted. Turvabarjäärid. Ohutusnõuded ja katsemeetodid” ning standardid EN 12221-1:2008+A1:2013 „Lastele kasutamiseks ja laste hooldamiseks mõeldud tooted. Mähkimislauad koduseks kasutamiseks. Osa 1: Ohutusnõuded” ja EN 12221-2:2008+A1:2013 „Lastele kasutamiseks ja laste hooldamiseks mõeldud tooted. Mähkimislauad koduseks kasutamiseks. Osa 2: Katsemeetodid”.
            
         
               (10)
            
            
               Euroopa standardid EN 1930:2011, EN 12221-1:2008+A1:2013 ja EN 12221-2:2008+A1:2013 on kooskõlas volitusega M/264 ja vastavad direktiivis 2001/95/EÜ sätestatud üldisele ohutusnõudele. Nende standardite viited tuleks seepärast avaldada Euroopa Liidu Teatajas.
            
         
               (11)
            
            
               Käesoleva otsusega ettenähtud meetmed on kooskõlas direktiivi 2001/95/EÜ alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   
      Euroopa Liidu Teataja C-seerias avaldatakse järgmiste standardite viited:
   
               a)
            
            
               EN 14682:2014 „Lasteriiete ohutus. Nöörid ja paelad lasteriietel. Spetsifikatsioonid”;
            
         
               b)
            
            
               EN 1466:2014 „Lastele kasutamiseks ja laste hooldamiseks mõeldud tooted. Kandehällid ja tugialused. Ohutusnõuded ja katsemeetodid”;
            
         
               c)
            
            
               EN 1930:2011 „Lastele kasutamiseks ja laste hooldamiseks mõeldud tooted. Turvabarjäärid. Ohutusnõuded ja katsemeetodid”;
            
         
               d)
            
            
               EN 12221-1:2008+A1:2013 „Lastele kasutamiseks ja laste hooldamiseks mõeldud tooted. Mähkimislauad koduseks kasutamiseks. Osa 1: Ohutusnõuded”;
            
         
               e)
            
            
               EN 12221-2:2008+A1:2013 „Lastele kasutamiseks ja laste hooldamiseks mõeldud tooted. Mähkimislauad koduseks kasutamiseks. Osa 2: Katsemeetodid”.
            
         Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 31. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 11, 15.1.2002, lk 4.